แผนฟื้นฟูกิจการของลูกหนี้ที่เป็นวิสาหกิจขนาดกลางและขนาดย่อม

**คำอธิบาย**

 ชื่อกิจการ................................................................ ลูกหนี้

(คำอธิบาย ชื่อกิจการ หมายถึง ชื่อกิจการของลูกหนี้ หรือชื่อทางการค้าของลูกหนี้ หรือชื่อของลูกหนี้ในกรณีที่ลูกหนี้เป็น บุคคลธรรมดา หรือชื่อคณะบุคคล ห้างหุ้นส่วนสามัญนิติบุคคล ห้างหุ้นส่วนจำกัด บริษัทจำกัด หรือนิติบุคคลอื่น)

|  |  |
| --- | --- |
| **แบบฟอร์ม** | **คำอธิบาย** |
| **ส่วนที่ ๑ นิยามศัพท์** ในแผนนี้ คำต่อไปนี้มีความหมายตามที่ได้นิยามไว้ในแผนนี้ คำที่ใช้และไม่ได้นิยามไว้ในแผนนี้ แต่ได้นิยามไว้ตามพระราชบัญญัติล้มละลาย ให้มีความหมายที่กำหนดไว้ตามพระราชบัญญัติล้มละลาย ศัพท์ทางบัญชี (ถ้ามี) ซึ่งไม่ได้นิยามไว้เป็นอย่างอื่นในแผน ให้มีความหมายตามที่ใช้และยึดถือตามหลักบัญชีอันเป็นที่ยอมรับโดยทั่วไปในประเทศไทยที่ใช้อยู่ในปัจจุบัน เจ้าหนี้ เจ้าหนี้มีประกันหรือเจ้าหนี้ไม่มีประกัน   เจ้าหนี้มีประกัน เจ้าหนี้ผู้มีสิทธิเหนือทรัพย์สินของลูกหนี้ในทางจำนอง จำนำ หรือ สิทธิยึดหน่วง หรือเจ้าหนี้ผู้มีบุริมสิทธิที่บังคับได้ในทำนองเดียวกับผู้รับจำนำ รวมถึงผู้รับหลักประกัน ตามมาตรา ๑๗ แห่งพระราชบัญญัติหลักประกันทางธุรกิจ พ.ศ. ๒๕๕๘   เจ้าหนี้การค้า เจ้าหนี้ที่เกิดจากการดำเนินธุรกิจของลูกหนี้ ได้แก่ .................................................   เจ้าหนี้กลุ่มที่ .. ...................... เจ้าหนี้กลุ่มที่ .. ...................... เจ้าหนี้กลุ่มที่ .. .....................   ลูกหนี้ ...........................................................   รายได้จากการดำเนินการ ........................................................................   การคำนวณดอกเบี้ย ........................................................................   วันที่มีผลใช้บังคับ ........................................**(ลูกหนี้สามารถเพิ่มเติมหรือขีดฆ่าคำที่ไม่ใช้ออกได้)** | **ส่วนที่ ๑ นิยามศัพท์** เป็นการให้ความหมายของคำศัพท์ต่างๆที่ใช้ในแผน โดยอาจเป็นความหมายตามที่กฎหมายกำหนดไว้แล้ว หรือความหมายอื่นๆ โดยศัพท์ที่กำหนดไว้นี้เป็นเพียงตัวอย่าง ลูกหนี้สามารถเพิ่มเติมหรือขีดฆ่าคำที่ไม่ใช้ออกได้ ตัวอย่างเช่น **เจ้าหนี้** หมายถึง เจ้าหนี้มีประกันหรือเจ้าหนี้ไม่มีประกัน ซึ่งเป็นคำนิยามตามกฎหมายอันหมายรวมถึงเจ้าหนี้ทั้งหลายของลูกหนี้ **เจ้าหนี้มีประกัน** หมายถึง เจ้าหนี้ผู้มีสิทธิเหนือทรัพย์สินของลูกหนี้ในทางจำนอง จำนำ หรือ สิทธิยึดหน่วง หรือเจ้าหนี้ผู้มีบุริมสิทธิที่บังคับได้ในทำนองเดียวกับผู้รับจำนำ ตัวอย่างเช่น เจ้าหนี้ผู้รับจำนอง เจ้าหนี้ผู้รับจำนำ โดยเจ้าหนี้มีที่ดิน เครื่องจักร เป็นหลักประกัน เจ้าหนี้ผู้มีสิทธิยึดหน่วง เจ้าหนี้ในมูลค่าเช่าอสังหาริมทรัพย์ เป็นต้น รวมถึงผู้รับหลักประกัน ตามมาตรา ๑๗ แห่งพระราชบัญญัติหลักประกันทางธุรกิจ พ.ศ. ๒๕๕๘ **เจ้าหนี้การค้า** หมายถึง เจ้าหนี้ที่เกิดจากการดำเนินธุรกิจของลูกหนี้ ขึ้นอยู่กับธุรกิจของลูกหนี้ เช่น ลูกหนี้ประกอบธุรกิจผลิตและจำหน่ายกล้วยอบน้ำผึ้ง เจ้าหนี้ที่เป็นเจ้าหนี้ทางการค้า เช่น เจ้าหนี้ที่ส่งวัตถุดิบ คือกล้วย น้ำตาลให้แก่ลูกหนี้เพื่อใช้ในการประกอบกิจการ เป็นต้น ซึ่งจะต้องระบุไว้ในคำนิยามด้วยว่าเจ้าหนี้การค้าของลูกหนี้คือเจ้าหนี้ใดบ้าง **เจ้าหนี้กลุ่มที่ .........** ลูกหนี้ต้องแบ่งกลุ่มเจ้าหนี้เป็นกลุ่มต่างๆ เช่น กลุ่มเจ้าหนี้มีที่ดินเป็นประกัน กลุ่มเจ้าหนี้การค้า กลุ่มเจ้าหนี้สถาบันการเงิน เป็นต้น โดยอาจมีได้ตั้งแต่ ๑ กลุ่ม ขึ้นไป ทั้งนี้ เจ้าหนี้ในกลุ่มเดียวกันต้องได้รับการปฏิบัติที่เท่าเทียมกัน เว้นแต่ผู้ที่เสียเปรียบในกลุ่มนั้นจะให้ความยินยอมเป็นหนังสือ  **ลูกหนี้** หมายถึง ชื่อกิจการของลูกหนี้ หรือชื่อทางการค้าของลูกหนี้ หรือชื่อของลูกหนี้ในกรณีที่ลูกหนี้เป็นบุคคลธรรมดา หรือชื่อคณะบุคคล ห้างหุ้นส่วนสามัญนิติบุคคล ห้างหุ้นส่วนจำกัด บริษัทจำกัด หรือนิติบุคคลอื่น **รายได้จากการดำเนินการ** แผนต้องระบุแหล่งที่มาของรายได้ เช่นจากการดำเนินกิจการปกติ จากเงินลงทุน เป็นต้น **การคำนวณดอกเบี้ย** ในแผนต้องระบุอัตราดอกเบี้ยว่าจะคำนวณให้ในอัตราร้อยละเท่าใด หรือหากแผนไม่ได้กำหนดเรื่องดอกเบี้ยก็ต้องระบุว่าแผนไม่ได้กำหนดดอกเบี้ย **วันที่มีผลใช้บังคับ** หมายถึงวันที่ศาลมีคำสั่งให้ฟื้นฟูกิจการและเห็นชอบด้วยแผน |
| **ส่วนที่ ๒ ประวัติความเป็นมาและเหตุผลที่ทำให้มีการฟื้นฟูกิจการ** **๒.๑ ประวัติความเป็นมาของกิจการ** .............   **๒.๒ สาเหตุความจำเป็น** ๑. สืบเนื่องจาก .......................................   ๒. ผลกระทบ ...........................................  ๓. สาเหตุของการขาดสภาพคล่อง......................................................................................  ๔. หากกิจการไม่ได้เข้าสู่กระบวนการฟื้นฟูกิจการ กิจการอาจเข้าสู่ภาวะล้มละลาย และจะก่อให้เกิดความเสียหายแก่เจ้าหนี้ในการได้รับชำระหนี้ไม่ครบถ้วนและน้อยกว่ากรณีฟื้นฟูกิจการ ปรากฏตามตารางเปรียบเทียบการที่เจ้าหนี้ได้รับการชำระหนี้ตามแผน กับกรณีลูกหนี้ล้มละลาย **เอกสารแนบ ๑****(ลูกหนี้สามารถอธิบายเพิ่มเติมรายละเอียดได้ตามข้อเท็จจริง)**  **๒.๓ เหตุผลที่ทำให้มีการฟื้นฟูกิจการ**  ๑. เพื่อแก้ปัญหาทางการเงินและสภาพคล่องทางการเงินของลูกหนี้ ให้สามารถดำเนินการได้อย่างปกติ ๒. เพื่อจัดสรรวิธีการชำระเงินให้แก่เจ้าหนี้ของกิจการอย่างเป็นธรรม เนื่องจากจำนวนหนี้สินของลูกหนี้ในปัจจุบันมีมากกว่าทรัพย์สิน ๓. เพื่อลดภาวะหนี้สินของลูกหนี้ให้อยู่ในระดับที่สอดคล้องกับความสามารถในการชำระหนี้ ๔. เพื่อให้เจ้าหนี้ทั้งหลายได้รับชำระหนี้จากการดำเนินการตามแผนฟื้นฟูกิจการในจำนวนที่มากกว่าการชำระหนี้ในกรณีที่ศาลมีคำพิพากษาให้กิจการล้มละลายในปัจจุบัน กล่าวคือ หากดำเนินการตามแผนฟื้นฟูกิจการสำเร็จ เจ้าหนี้ทั้งหลายจะได้รับชำระหนี้จากกระแสเงินสดจากการดำเนินกิจการ หรือจากเงินเพิ่มทุน (ถ้ามี) แต่ถ้าหากมีคำพิพากษาให้กิจการล้มละลาย เจ้าหนี้แต่ละรายจะได้รับชำระหนี้จากทรัพย์สินทั้งหมดของกิจการเท่านั้น โดยมูลค่าของทรัพย์สินดังกล่าวจะต้องตีราคาในลักษณะของการบังคับขายทอดตลาด ซึ่งจะมีราคาต่ำกว่าราคาตลาด **(ลูกหนี้สามารถเพิ่มเติมเหตุผลอื่นๆได้)** **๒.๔ รายละเอียดแห่งสินทรัพย์ หนี้สิน ภาระผูกพันต่างๆ**ณ วันที่ยื่นคำร้อง วันที่ ..............................ลูกหนี้มีรายการสินทรัพย์รวม................................บาท หนี้สินจำนวน.............................................บาท ปรากฏตามงบแสดงฐานะการเงิน และรายละเอียดทรัพย์สิน **เอกสารแนบ ๒**ลูกหนี้มีภาระผูกพันในทรัพย์สินของกิจการดังนี้ ๑ ........................................................................ ๒ ........................................................................**(ลูกหนี้สามารถอธิบายเพิ่มเติมรายละเอียดได้ตามข้อเท็จจริง)** | **ส่วนที่ ๒ ประวัติความเป็นมาและเหตุผลที่ทำให้มี****การฟื้นฟูกิจการ** **๒.๑ ประวัติความเป็นมาของกิจการ** เป็นการอธิบายถึงประวัติของกิจการ นับแต่เริ่มต้นก่อตั้งเมื่อใด ใช้ชื่อว่าอะไร มีการเปลี่ยนแปลงชื่อหรือไม่ อย่างไร กิจการประกอบธุรกิจประเภทใด มีสำนักงานตั้งอยู่แห่งใด คณะกรรมการประกอบด้วยใครบ้าง ผู้มีอำนาจกระทำการแทนคือใคร จำนวนทุนจดทะเบียน ฯลฯ  **๒.๒ สาเหตุความจำเป็น** ๑. สืบเนื่องจาก เป็นการอธิบายถึงสาเหตุที่ทำให้มีการฟื้นฟูกิจการ เช่น เนื่องจากปัญหาความตกต่ำของภาวะเศรษฐกิจของประเทศไทย ของกลุ่มประชาคมอาเซียน / ประชาชนมีรายได้จำกัด / ไม่ได้รับการสนับสนุนด้านการเงินจากสถาบันการเงิน ฯลฯ ๒. ผลกระทบ เป็นการอธิบายถึงผลกระทบต่อการดำเนินกิจการหากต้องหยุดกิจการ เช่น ทำให้สูญเสียรายได้จากการประกอบกิจการจำนวนมาก มีผลกระทบต่อพนักงานและครอบครัว รวมถึงกลุ่มลูกค้า ๓. สาเหตุของการขาดสภาพคล่อง เป็นการอธิบายถึงสาเหตุของการขาดสภาพคล่องทางการเงิน เช่น ผลจากสภาวะเศรษฐกิจของประเทศ สถาบันการเงินต่างๆขาดสภาพคล่องทางการเงินจนต้องดำรงสินทรัพย์และเงินทุนสำรองเพิ่มขึ้นตามกฎหมาย ต้องเพิ่มความระมัดระวังในการให้สินเชื่อรวมถึงระงับการปล่อยสินเชื่อให้แก่ลูกค้า การปรับอัตราดอกเบี้ยสูงขึ้น  ๔. หากกิจการไม่ได้เข้าสู่กระบวนการฟื้นฟูกิจการ กิจการอาจเข้าสู่ภาวะล้มละลาย และจะก่อให้เกิดความเสียหายแก่เจ้าหนี้ในการได้รับชำระหนี้ไม่ครบถ้วนและน้อยกว่ากรณีฟื้นฟูกิจการ ซึ่งลูกหนี้ต้อง**แนบตารางเปรียบเทียบการที่เจ้าหนี้ได้รับการชำระหนี้ตามแผน กับกรณีลูกหนี้ล้มละลายมาพร้อมด้วย**(ลูกหนี้สามารถอธิบายเพิ่มเติมรายละเอียดได้ตามข้อเท็จจริง) **๒.๓ เหตุผลที่ทำให้มีการฟื้นฟูกิจการ** เป็นการอธิบายถึงเหตุผลที่ทำให้มีการฟื้นฟูกิจการ ตามแบบเป็นการให้แนวทางตัวอย่างซึ่งลูกหนี้สามารถแก้ไขเหตุผลตามข้อ ๑–๔ได้ตามที่เห็นสมควร และสามารถเพิ่มเติมเหตุผลอื่นๆ ได้  **๒.๔ รายละเอียดแห่งสินทรัพย์ หนี้สิน ภาระผูกพันต่างๆ** เป็นการชี้แจงถึงรายละเอียดของสินทรัพย์ หนี้สิน รวมถึงภาระผูกพันของทรัพย์สินต่างๆ เช่น การจำนอง การจำนำ เป็นต้น โดยคิดถึง ณ วันที่ยื่นคำร้องโดยต้องมีงบแสดงฐานะการเงินแนบมาด้วย และกรณีสินทรัพย์เป็นหลักประกันให้ระบุรายละเอียดของทรัพย์ในวงเงินจำนอง ราคาตลาด และราคาบังคับขาย พร้อมทั้งวันเดือนปีที่ได้มีการประเมินราคา ชื่อของบริษัท หรือบุคคลที่ทำการประเมินราคาแนบมาด้วย |
| **ส่วนที่ ๓ หลักการและวิธีการฟื้นฟูตามแผน** **๓.๑ การปรับโครงสร้างกิจการและองค์กร** ............................................................................................................................................................................  **๓.๒ การชำระหนี้**  ๑. การจัดกลุ่มเจ้าหนี้ตามสภาพของเจ้าหนี้ของกิจการนั้นๆ แบ่งออกเป็น .... กลุ่ม เจ้าหนี้กลุ่มที่ .. ได้แก่ ............... เจ้าหนี้กลุ่มที่ .. ได้แก่ ............... ..................................................................ซึ่งเจ้าหนี้ในแต่ละกลุ่มจะได้รับการจัดสรรเพื่อการรับชำระหนี้ในวิธีที่แตกต่างกัน โดยคำนึงถึงลำดับแห่งสิทธิในการได้รับชำระหนี้ที่กำหนดในพระราชบัญญัติล้มละลาย ประมาณการรายได้ และกระแสเงินสดของกิจการ ปรากฏตามตารางแสดงรายละเอียดของหนี้ เจ้าหนี้ทั้งหมด และการชำระหนี้ให้แก่เจ้าหนี้แต่ละราย **เอกสารแนบ ๓**  ๒. **การชำระหนี้** ปรากฏตามตารางแสดงประมาณการกระแสเงินสด **เอกสารแนบ ๔**  **๓.๓ การลดทุนและการเพิ่มทุน** ........................................................................................................................................................................................................................................................................................................................................................ **๓.๔ การก่อหนี้และการระดมทุน**  ................................................................................................................................................................................................................................................................................................................................................................................................................................ **๓.๕ การจัดการและการหาผลประโยชน์จากทรัพย์สินของลูกหนี้**  ๑. เว้นแต่จะระบุไว้เป็นประการอื่นในแผนนี้ รายได้จากกิจการและทรัพย์สินจะถูกนำไปใช้ประโยชน์ตามปกติ ตามลักษณะ และสภาพทางการค้า เพื่อก่อให้เกิดรายได้ต่อกิจการในอนาคต ๒. ในระหว่างดำเนินการตามแผน ผู้บริหารแผนมีสิทธิ เบิก ถอน หรือโอนเงินทั้งหมดหรือบางส่วนซึ่งมีอยู่ในบัญชีเงินฝากที่เปิดไว้กับธนาคารหรือสถาบันการเงินอื่นๆ เพื่อใช้เป็นทุนในการดำเนินงานตามที่ผู้บริหารพิจารณาเห็นว่าเหมาะสมและสมควร ๓. การดำเนินของผู้บริหารแผนในการจัดการและหาผลประโยชน์จากทรัพย์สินจะต้องไม่กระทบต่อการชำระหนี้ตามแผน และ/หรือไม่ทำให้เจ้าหนี้ตามแผนได้รับชำระหนี้ลดลง และ/หรือเสียหาย**(ลูกหนี้สามารถระบุเพิ่มเติมจากที่แบบกำหนดได้)** **๓.๖ เงื่อนไขการจ่ายเงินปันผลและผลประโยชน์อื่นใด** ............................................................................................................................................................................**ส่วนที่ ๔ การไถ่ถอนหลักประกัน ในกรณีที่มีเจ้าหนี้มีประกัน และความรับผิดของผู้ค้ำประกัน**๔.๑ เจ้าหนี้ทุกรายตกลงจะไม่ดำเนินการจำหน่าย จ่าย โอน ยึด อายัด หรือดำเนินการใดๆอันเป็นเหตุให้ลูกหนี้ หรือผู้ถือกรรมสิทธิ์ เสียสิทธิความเป็นเจ้าของหลักประกันหรือถูกรอนสิทธิแห่งหนี้เหล่านั้น ๔.๒ การไถ่ถอนหลักประกัน เจ้าหนี้มีประกันจะต้องไถ่ถอนหลักประกันให้กับลูกหนี้ภายในระยะเวลา............................... นับแต่ วันที่เจ้าหนี้ได้รับชำระหนี้ตามแผนงวดสุดท้าย หรือได้รับชำระหนี้ครบถ้วนแล้วตามวิธีการชำระหนี้ในแผน**(ลูกหนี้สามารถระบุเพิ่มเติมจากที่แบบกำหนดได้)**  | **ส่วนที่ ๓ หลักการและวิธีการฟื้นฟูตามแผน** **๓.๑ การปรับโครงสร้างกิจการและองค์กร** เป็นการชี้แจงถึงแนวทางการปรับโครงสร้างการบริหารให้เหมาะสมกับสภาวะเศรษฐกิจ  **๓.๒ การชำระหนี้**  ๑. ลูกหนี้ต้องจัดกลุ่มเจ้าหนี้ตามสภาพของเจ้าหนี้ของกิจการนั้นๆ ซึ่งเจ้าหนี้ในแต่ละกลุ่มจะได้รับการจัดสรรเพื่อการรับชำระหนี้ในวิธีที่แตกต่างกัน โดยคำนึงถึงลำดับแห่งสิทธิในการได้รับชำระหนี้ที่กำหนดในพระราชบัญญัติล้มละลาย ประมาณการรายได้ และกระแสเงินสดของกิจการ โดยต้อง**แนบตารางแสดงรายละเอียดของหนี้ เจ้าหนี้ทั้งหมด และการชำระหนี้ให้แก่เจ้าหนี้แต่ละรายมาพร้อมด้วย**   ๒. การชำระหนี้ แสดงถึงวิธีการชำระหนี้ เช่น ชำระจากรายได้กิจการ การชำระหนี้ตามสัญญาเดิม การปลดหนี้ ฯลฯ โดยต้อง**แนบตารางแสดงประมาณการกระแสเงินสดมาพร้อมด้วย**  **๓.๓ การลดทุนและการเพิ่มทุน** เป็นการระบุถึงแนวทางในการเพิ่มทุน หรือลดทุน ซึ่งลูกหนี้อาจจะไม่มีแผนในการเพิ่มทุนหรือลดทุนก็ได้   **๓.๔ การก่อหนี้และการระดมทุน** เป็นการระบุถึงแนวทางในการก่อหนี้ เช่น การขอรับการสนับสนุนสินเชื่อจากเจ้าหนี้ สถาบันการเงิน โดยผู้บริหารแผนเอาทรัพย์สินของลูกหนี้ไปเป็นประกัน ฯลฯ รวมถึงแนวทางในการระดมทุน เช่น การขายหุ้นเพิ่มทุน ทั้งนี้ ลูกหนี้อาจไม่มีแผนในการก่อหนี้หรือการระดมทุนก็ได้ **๓.๕ การจัดการและการหาผลประโยชน์จากทรัพย์สินของลูกหนี้** เป็นการระบุถึงแนวทางการจัดการและการหาผลประโยชน์จากทรัพย์สินที่มีอยู่ ซึ่งลูกหนี้สามารถระบุเพิ่มเติมจากที่แบบกำหนดได้ **๓.๖ เงื่อนไขการจ่ายเงินปันผลและผลประโยชน์อื่นใด** หากลูกหนี้จะจ่ายเงินปันผลหรือผลประโยชน์อื่นใดแก่ผู้ถือหุ้น จะต้องระบุไว้ในแผน มิฉะนั้น ในระหว่างดำเนินการตามแผนลูกหนี้จะถูกห้ามมิให้จ่ายเงินปันผลแก่ผู้ถือหุ้น**ส่วนที่ ๔ การไถ่ถอนหลักประกัน ในกรณีที่มีเจ้าหนี้****มีประกัน และความรับผิดของผู้ค้ำประกัน** ๔.๑ เจ้าหนี้ทุกรายต้องตกลงจะไม่ดำเนินการจำหน่าย จ่าย โอน ยึด อายัด หรือดำเนินการใดๆอันเป็นเหตุให้บริษัท หรือผู้ถือกรรมสิทธิ์ เสียสิทธิความเป็นเจ้าของหลักประกันหรือถูกรอนสิทธิแห่งหนี้เหล่านั้น  ๔.๒ ในส่วนของเจ้าหนี้มีประกันจะต้องกำหนดระยะเวลาในการไถ่ถอนหลักประกันให้กับลูกหนี้ว่าจะไถ่ถอนภายในระยะเวลาเท่าใด นับแต่วันที่เจ้าหนี้ได้รับชำระหนี้ตามแผนงวดสุดท้าย หรือได้รับชำระหนี้ครบถ้วนแล้วตามวิธีการชำระหนี้ในแผน (ลูกหนี้สามารถระบุเพิ่มเติมจากที่แบบกำหนดได้) |
| **ส่วนที่ ๕ วิธีการแก้ปัญหาในกรณีขาดสภาพคล่องชั่วคราวระหว่างการปฏิบัติตามแผน** ๕.๑ ผู้บริหารแผนจะใช้ความพยายามและความระมัดระวังในการเจรจาขอสินเชื่อเงินทุนหมุนเวียนเพิ่มเติมเพื่อชดเชยการขาดสภาพคล่อง หรือขาดกระแสเงินสดชั่วคราว รวมตลอดถึงการเจรจาขอขยายระยะเวลาการชำระหนี้จากเจ้าหนี้การค้า ๕.๒ ผู้บริหารแผนสามารถดำเนินการจำหน่าย หรือขายทรัพย์สินที่ไม่จำเป็นต่อการดำเนินธุรกิจ หรือจัดการด้วยวิธีอื่นเพื่อก่อให้เกิดรายได้ โดยไม่มีผลกระทบต่อเจ้าหนี้ในการรับชำระหนี้ตามแผน ๕.๓ ผู้บริหารแผนอาจจัดหาแหล่งเงินกู้ เพื่อเป็นเงินทุนหมุนเวียนจากสถาบันการเงิน หรือบุคคลภายนอก ซึ่งการจัดหาแหล่งเงินกู้ใหม่ดังกล่าวจะต้องไม่กระทบต่อการได้รับการชำระหนี้จากเจ้าหนี้ตามแผน เว้นแต่เป็นการกู้ยืมเพื่อนำมาชำระหนี้ก่อนกำหนดให้แก่เจ้าหนี้ทุกรายเสร็จสิ้น โดยเจ้าหนี้จะได้รับชำระคืนเต็มจำนวนตามเงื่อนไขของสัญญากู้ยืมที่จะเกิดขึ้น**(ลูกหนี้สามารถกำหนดแนวทางเพิ่มเติมจากที่แบบกำหนดได้)**  | **ส่วนที่ ๕ วิธีการแก้ปัญหาในกรณีขาดสภาพคล่องชั่วคราวระหว่างการปฏิบัติตามแผน** ตามแบบได้กำหนดวิธีการแก้ปัญหาในกรณีขาดสภาพคล่องชั่วคราวระหว่างการปฏิบัติตามแผนซึ่งเป็นแบบทั่วไป ลูกหนี้สามารถกำหนดแนวทางเพิ่มเติมจากที่แบบกำหนดก็ได้ |
| **ส่วนที่ ๖ วิธีปฏิบัติในกรณีที่มีการโอนสิทธิเรียกร้องหรือโอนหนี้** เว้นแต่ได้มีการระบุไว้อย่างชัดเจนเรื่องการห้ามโอนสิทธิ เจ้าหนี้แต่ละรายมีสิทธิโอนสิทธิเรียกร้อง หรือหนี้ตามแผนของตนให้กับบุคคลภายนอกได้ โดยเจ้าหนี้ผู้โอน และบุคคลภายนอกผู้รับโอนจะต้องร่วมกันส่งคำบอกกล่าวเพื่อแจ้งให้ลูกหนี้และผู้บริหารแผนทราบถึงการโอนสิทธิเรียกร้องดังกล่าว โดยในคำบอกกล่าวนั้นจะต้องแจ้งด้วยว่าผู้รับโอนตกลงยินยอมที่จะเข้าผูกพันตามข้อกำหนดและเงื่อนไขใดๆรวมถึงข้อกำหนดและเงื่อนไขเกี่ยวกับการชำระหนี้ตามที่กำหนดในแผนนี้ทุกประการ**(ลูกหนี้สามารถกำหนดแนวทางเพิ่มเติมจากที่แบบกำหนดได้)** | **ส่วนที่ ๖ วิธีปฏิบัติในกรณีที่มีการโอนสิทธิเรียกร้อง****หรือโอนหนี้** ตามแบบได้กำหนดปฏิบัติในกรณีที่มีการโอนสิทธิเรียกร้องหรือโอนหนี้ซึ่งเป็นแบบทั่วไป ลูกหนี้สามารถกำหนดแนวทางเพิ่มเติมจากที่แบบกำหนดก็ได้ |
| **ส่วนที่ ๗ ชื่อ คุณสมบัติ หนังสือยินยอมของผู้บริหารแผน และค่าตอบแทน** ๗.๑ ผู้บริหารแผน คือ .................................. โดยภายหลังศาลมีคำสั่งให้ฟื้นฟูกิจการและเห็นชอบด้วยแผนแล้ว ให้บรรดาสิทธิ อำนาจและหน้าที่ในการดำเนินกิจการจัดกิจการและทรัพย์สินของลูกหนี้ตกแก่ผู้บริหารแผน คือ...................................... รายละเอียดปรากฏตามหนังสือให้ความยินยอมเป็นผู้บริหารแผน **เอกสารแนบ ๕** ๗.๒ ค่าตอบแทนผู้บริหารแผน  | **ส่วนที่ ๗ ชื่อ คุณสมบัติ หนังสือยินยอมของผู้บริหารแผน และค่าตอบแทน** ๗.๑ ระบุชื่อผู้บริหารแผน  ๗.๒ ระบุจำนวนค่าตอบแทนผู้บริหารแผน ระยะเวลาในการจ่ายค่าตอบแทน กรณีที่ลูกหนี้เป็นผู้บริหารแผนจะไม่มีค่าตอบแทน ซึ่งต้องระบุไว้ด้วย **แนบหนังสือให้ความยินยอมเป็นผู้บริหารแผนมาพร้อมด้วย** |
| **ส่วนที่ ๘ การแต่งตั้งและการพ้นตำแหน่งของผู้บริหารแผน** ๘.๑ การแต่งตั้งผู้บริหารแผน ผู้บริหารแผนจะได้รับการแต่งตั้งตามมติที่ประชุมเจ้าหนี้  ๘.๒ การพ้นจากตำแหน่งของผู้บริหารแผน ผู้บริหารแผนจะพ้นตำแหน่งในกรณี ดังนี้  ๘.๒.๑ มาตรา ๙๐/๑๑๑ ผู้บริหารแผนพ้นจากตำแหน่งในกรณีดังต่อไปนี้ (๑) ตาย (๒) นิติบุคคลซึ่งเป็นผู้บริหารแผนเลิกกัน (๓) ศาลอนุญาตให้ลาออก (๔) ถูกศาลมีคำสั่งพิทักษ์ทรัพย์ หรือให้เป็นคนไร้ความสามารถหรือเสมือนไร้ความสามารถ (๕) ถูกจำคุกโดยคำพิพากษาถึงที่สุดให้จำคุก เว้นแต่ความผิดอันได้กระทำโดยประมาทหรือความผิดลหุโทษ (๖) พ้นจากเงื่อนไขที่กำหนดไว้ในแผน (๗) เมื่อระยะเวลาดำเนินการตามแผนสิ้นสุดลง หรือเมื่อได้ดำเนินการตามแผนเป็นผลสำเร็จตามแผน(๘) ศาลมีคำสั่งให้พ้นจากตำแหน่งตามมาตรา ๙๐/๑๑๓ ๘.๒.๒..............................................................(ลูกหนี้สามารถกำหนดเงื่อนไขเพิ่มเติมให้ผู้บริหารแผนพ้นจากตำแหน่งได้) | **ส่วนที่ ๘ การแต่งตั้งและการพ้นตำแหน่งของ****ผู้บริหารแผน** ๘.๑ ในการประชุมเจ้าหนี้เพื่อจัดทำแผน และเพื่อขอมติให้ความเห็นชอบในแผน จะมีการกำหนดตัวผู้บริหารแผน เพื่อกำหนดไว้ในแผนด้วย  ๘.๒ มาตรา ๙๐/๑๑๑ ผู้บริหารแผนพ้นจากตำแหน่งในกรณีดังต่อไปนี้ (๑) ตาย (๒) นิติบุคคลซึ่งเป็นผู้บริหารแผนเลิกกัน (๓) ศาลอนุญาตให้ลาออก (๔) ถูกศาลมีคำสั่งพิทักษ์ทรัพย์ หรือให้เป็นคนไร้ความสามารถหรือเสมือนไร้ความสามารถ (๕) ถูกจำคุกโดยคำพิพากษาถึงที่สุดให้จำคุก เว้นแต่ความผิดอันได้กระทำโดยประมาทหรือความผิดลหุโทษ (๖) พ้นจากเงื่อนไขที่กำหนดไว้ในแผน (๗) เมื่อระยะเวลาดำเนินการตามแผนสิ้นสุดลง หรือเมื่อได้ดำเนินการตามแผนเป็นผลสำเร็จตามแผน  (๘) ศาลมีคำสั่งให้พ้นจากตำแหน่งตามมาตรา ๙๐/๑๑๓(ลูกหนี้สามารถกำหนดเงื่อนไขเพิ่มเติมให้ผู้บริหารแผนพ้นจากตำแหน่งได้ ตามที่ (๖) ระบุไว้) |
| **ส่วนที่ ๙ ระยะเวลาตามแผน** ๙.๑ แผนฟื้นฟูกิจการมีระยะเวลาในการดำเนินการ ............ ปี.......เดือน .......วัน ๙.๒ ผลสำเร็จของแผน .........................................................................................................................................................................**ส่วนที่ ๑๐ การไม่ยอมรับทรัพย์สินของลูกหนี้หรือสิทธิตามสัญญา ในกรณีที่ทรัพย์สินของลูกหนี้****หรือสิทธิตามสัญญามีภาระเกินควรกว่าประโยชน์****ที่จะพึงได้** ๑๐.๑ ผู้บริหารแผนจะดำเนินการต่างๆที่จำเป็นเพื่อรักษาประโยชน์ของลูกหนี้และเจ้าหนี้ทั้งหลาย และในกรณีที่ลูกหนี้จะต้องรับเอาทรัพย์สินใด หรือสิทธิหรือหน้าที่อื่นใดตามสัญญา และผู้บริหารแผนเห็นว่าจะทำให้ลูกหนี้ต้องรับภาระเกินควรกว่าประโยชน์ที่จะพึงได้ ให้ผู้บริหารแผนมีอำนาจที่จะปฏิเสธไม่ยอมรับทรัพย์สิน หรือสิทธิตามสัญญานั้นๆได้ภายในกำหนดระยะเวลา ....เดือน  ๑๐.๒ ผู้บริหารแผนมีอำนาจที่จะเข้าทำสัญญา หรือข้อตกลงทางธุรกิจที่เกี่ยวข้องตามความจำเป็นเพื่อรักษาสิทธิหรือผลประโยชน์ของลูกหนี้ | **ส่วนที่ ๙ ระยะเวลาตามแผน** ๙.๑ ให้ระบุระยะเวลาในการดำเนินการตามแผน ทั้งนี้ ไม่เกิน ๓ ปี ๙.๒ ให้ระบุเงื่อนไขความสำเร็จของแผนว่าเมื่อใดจึงจะถือว่าแผนนั้นสำเร็จ ซึ่งอาจกำหนดเป็นจำนวนหนี้ที่ชำระแล้วก็ได้ เช่น ๑. เมื่อเจ้าหนี้ได้รับชำระหนี้ตามตารางการชำระหนี้ครบถ้วน ถือว่าแผนสำเร็จ ๒. เมื่อลูกหนี้ชำระหนี้ตามแผนได้ร้อยละ ๕๐ ของจำนวนเงินที่จัดสรรชำระหนี้ให้แก่เจ้าหนี้ เป็นต้น**ส่วนที่ ๑๐ การไม่ยอมรับทรัพย์สินของลูกหนี้หรือ****สิทธิตามสัญญา ในกรณีที่ทรัพย์สินของลูกหนี้****หรือสิทธิตามสัญญามีภาระเกินควรกว่าประโยชน์****ที่จะพึงได้** มาตรา ๙๐/๙๖ กำหนดให้ในแผนต้องมีรายการ (๑๐)การไม่ยอมรับทรัพย์สินของลูกหนี้หรือสิทธิตามสัญญาในกรณีที่ทรัพย์สินของลูกหนี้หรือสิทธิตามสัญญามีภาระเกินควรกว่าประโยชน์ที่จะพึงได้  ข้อความตามแบบเป็นการขยายถ้อยคำตามกฎหมายให้เข้าใจยิ่งขึ้น**หมายเหตุ คำอธิบายนี้เป็นคำอธิบายเพื่อให้เข้าใจแบบฟอร์มเพิ่มขึ้น ทั้งนี้ ข้อมูลในแต่ละส่วนอาจปรับเปลี่ยนเพิ่มเติมหรือตัดทอนได้ ขึ้นอยู่กับประเภท ลักษณะของกิจการของลูกหนี้**  |